जमीन विवाद को लेकर दो पक्ष भिड़े, 6 घायल
निरसा थाना क्षेत्र की विद्यासागर कॉलोनी में शनिवार की दोपहर पुरानी रंजिश को लेकर दो पड़ोसियों में जमकर मारपीट हुई। इस क्रम में एक पक्ष के एक ही परिवार के छह लोग घायल हो गए। घायलों का इलाज निरसा प्राथमिक स्वास्थ्य केंद्र में करवाकर उन्हें बेहतर इलाज के लिए पीएमसीएच, धनबाद भेज दिया गया है। घायलों में तीन की स्थिति गंभीर है। वही मारपीट का कारण गली में मिट्टी भरा जाना बताया जा रहा है। इस संबंध में एक पक्ष ने छेड़खानी दूसरे पक्ष ने गल्ली विवाद के संबंध में निरसा थाने में शिकायत दर्ज करवाई है। वहीं निरसा पुलिस ने मामले की छानबीन करते हुए एक पक्ष के राजकुमार साव को गिरफ्तार कर लिया है।
यहहै घटना : विद्यासागरकॉलोनी निवासी ललिता देवी ने अपने आरोप में कहा है कि शनिवार की सुबह वह अपने घर के पीछे शौच के लिए गई थी, तभी राजकुमार साव, प्रकाश साव, अजय साव कट्टे के बल पर मेरे साथ छेड़खानी करने लगे। मैंने हो-हल्ला किया तो मेरे देवर विष्णु ठाकुर आकर विरोध करने लगे। उनलोगों ने उस पर भी हमला कर दिया। फिर हो-हल्ला सुनकर मेरे घर के अन्य परिजन अरुण ठाकुर, गोपाल ठाकुर, मुन्ना ठाकुर, गोलू कुमार मेरी सास शांति देवी मुझे बचाने के लिए दौड़ी तो उनलोगों ने लोहे के रॉड से सभी लोगों पर हमला करना शुरू कर दिया। इसमें अरुण ठाकुर और गोपाल ठाकुर का सिर फट गया है। वहीं विष्णु ठाकुर के कमर में गंभीर चोटें आई हैं। वहीं दूसरी ओर पूनम देवी ने आरोप लगाया है कि मेरे घर के पास की गली उबड़-खाबड़ है। जिसे मेरे पति पुत्र मिलकर मिट्टी भरकर समतल कर रहे थे। इसी दौरान विष्णु ठाकुर, अरुण ठाकुर, मुन्ना ठाकुर, महेश ठाकुर, गोपाल ठाकुर आदि ने लाठी-डंडे से मेरे पति मेरे पुत्रों पर हमला कर दिया।
घायल विष्णु ठाकुर।
घायल गोपाल ठाकुर।
hin_Deva hin_Deva hin_Deva mai_Deva mai_Deva